Son animals cosmopolitas, con destribución quasi global, anque muitas especies son migraderas en latitutz temperadas y subtropicals. Per a suya habilidat ta o volido, pueden viachar milenta kilometros en as suyas migracions. Bellas especies fan, anyalment, migracions intercontinentals entre Europa y Africa, Asia y Oceanía u Nordamerica y Sudamerica. Una altra caracteristica de bells hirundinidos ye la construcción d'os suyos niedos, que qualques especies penchan d'os rafes de lenatos y tellaus. Belaltras, manimenos, es fan soterranios, excardando galerías en tierra en os terreros y marguins sedimentarias.